அமெரிக்க தொலைக்காட்சி - முக்கியநேரம் மற்றும் பகல்வேளை தொடர் மற்றும் குறுந்தொடரில் கபீர் முக்கியக் பாத்திரங்களில் நடித்தார். ஹால்மார்க்கின் ஆப்பிரிக்க வீரகாவியமான "பார்பிடன் டெரிடரி", மற்றும் கென் போலெட்டுடைய "ஆன் விங்ஸ் ஆப் ஈகிள்ஸ்" மற்றும் "ரெட் ஈகிள்" ஆகியவை இதில் அடக்கமாகும். இவர் NBCக்கான "த லாஸ்ட் எம்பயரில்" துறவி மடத்தில் இருப்பவராகவும் நடித்தார். மேலும் "டைனஸ்டி", "மர்டர், ஷீ ரோட்", "மக்னம், பீ.ஐ.", "ஹண்டர்", "நைட் ரைடர்" மற்றும் "ஹைலேண்டர்: த சீரிஸ்" போன்ற திரைப்படங்கள் பலவற்றுள் கபீர் பாத்திரங்கள் ஏற்று நடித்துள்ளார்.

ஐரோப்பாவில் இவர் நடித்த "சந்தோகன்" பரவலான வெற்றியைப் பெற்றுத் தந்தது. இது ஆங்கிலேய ஆட்சி காலத்தின் போது வாழ்ந்த ஒரு காதல் நிறைந்த ஆசிய கடற்கொள்ளையனின் வீரகாவியமாகும்; இந்த இத்தாலிய-ஜெர்மன்-பிரன்ச் டிவி தொடர் ஐரோப்பா முழுவதும் அதிக பார்வையாளர்களைக் கொண்டிருந்த தொடர் எனும் சாதனை படைத்தது.. நாட்டின் மிகப்பெரிய ஒளிபரப்பாளரான RAI டிவி இல் முக்கிய நேர இத்தாலிய தொலைக்காட்சித் தொடரான "உன் மெடிக்கோ இன் பேமிக்லியா"வில் கபீர் நடித்தார். இதில் இவரது மிகச்சிறந்த நடிப்பானது மிகவும் மாறுபட்ட இவரது நடிப்பின் வெளிப்படுத்தப்படாத பண்புகளை கொண்டிருந்தது. இதில் ஒரு பண்டைய குடும்பத்தலைவரான ஆபிரகாமாக இவரது இளவயது மற்றும் முதுமைக் காலத்தில் நடித்தார். 1995 ஆம் ஆண்டு டிவி தொடர் பைபில் கீ கஹானியன் என்ற வீரகாவியத்தில் நடித்தார். இத்தொடரானது தூர்தர்சன் இந்தியாவில் ஒளிபரப்பானது. பின்னர் தயாரிப்பாளர்களுக்கும் விளம்பர ஆதரவாளர்களுக்கு இடையில் ஏற்பட்ட பிரச்சினைகளால் இத்தொடர் நின்று போனது.

ஒரு ஆண்டிற்கும் மேலாக "த போல்ட் அண்ட் த பியூட்டிபுலில்" கபீர் நடித்தார். இந்தத் தொடர் 149 நாடுகளில் ஒரு பில்லியனுக்கும் மேலான மக்களால் பார்க்கப்பட்டு உலகின் அதிகமாகப் பார்க்கப்பட்ட இரண்டாவது தொலைக்காட்சி நிகழ்ச்சி என பெயர் பெற்றது.

தொழில் வாழ்க்கை
விருதுகள் மற்றும் சாதனைகள்
மேடை நடிப்பு
தொலைக்காட்சிப் பணி